സെവന്സ് ഫുട്ബാള്: ലാന്സ് നായിക്ക് സുധീഷ് മെമ്മോറിയല് ട്രോഫി യുവമണ്റോയ്ക്ക് മണ്റോത്തുരുത്ത്: മണക്കടവ് എസ് വളവ് ഗ്രൗണ്ടില് യുവ മണ്റോയുടെ ആഭിമുഖ്യത്തില് നടന്നുവന്ന അന്തര്ജില്ലാ സെവന്സ് ഫുട്ബാള് മത്സരത്തില് ലാന്സ് നായിക്ക് സുധീഷ് മെമ്മോറിയല് ട്രോഫി യുവ മണ്റോയുടെ ടീമിനു തന്നെ ലഭിച്ചു. ഇരുപതോളം ടീമുകളാണ് മത്സരിച്ചത്. കൊല്ലം ഫോബിന്സ് എഫ്.സിക്കാണ് രണ്ടാം സ്ഥാനം. ശാന്തിനി മെമ്മോറിയല് ട്രോഫി, ബ്രഹ്മാനന്ദന് മെമ്മോറിയല് ട്രോഫി, കല്ലുവിള അനിരുദ്ധന് മെമ്മോറിയല് ട്രോഫി എന്നിവയും ക്യാഷ് അവാര്ഡും വിജയികള്ക്ക് നല്കി. സമ്മാനദാനം ഗ്രാമ പഞ്ചായത്ത് പ്രസിഡന്റ് മിനി സൂര്യകുമാര്, വൈസ് പ്രസിഡന്റ് ആര്. അനീറ്റ എന്നിവര് നിര്വഹിച്ചു.